

**ROMÂNIA**

**JUDEŢUL CLUJ**

**CONSILIUL JUDEŢEAN**

**Nr. 19464 din 18.08.2016**

**NOTA INTERNĂ**

**CĂTRE**

**DIRECȚIA GENERALĂ BUGET FINANȚE, RESURSE UMANE**

privind condițiile care au condus la necesitatea returnării sumei de 14.265.310,92 lei fără TVA (17.728.954,60 lei TVA inclus) către AM POS Mediu ca urmare a lucrărilor neconforme executate de fostul Antreprenor în cadrul Contractului de lucrări nr. 1/116 din 05.01.2012 – *Construire Centru de Management Integrat al Deșeurilor în Județul Cluj* din cadrul Proiectului „*Sistem de Management Integrat al Deșeurilor în județul Cluj*”

1. **Date introductive**
2. Contractul de Lucrări nr. 1 din cadrul proiectului „*Sistem de Management Integrat al Deșeurilor în județul Cluj*” ce are ca obiectiv construirea Centrului de Management Integrat al Deșeurilor în județul Cluj era alcătuit din două părți, și anume:

A. Lucrări de execuție pentru Celula de Depozitare și Zona Administrativa a CMID Cluj - FIDIC ROȘU;

B. Proiectare și execuție pentru Zona Tehnică a CMID Cluj - Stație Sortare și Stație Tratare Mecano-Biologică - FIDIC GALBEN.

1. Contractul de execuţie a Centrului de Management Integrat al Deşeurilor în județul Cluj a fost atribuit Asocierii S.C. CONFORT S.A., ATZWANGER SPA, S.C. LADURNER IMPIANTI S.R.L., S.C. VEL SERVICE SA, reprezentată prin liderul S.C. CONFORT S.A. la valoarea de 107.536.011,54 lei fara TVA, valoare care s-a diminuat prin Actul Adiţional nr. 1 la Acordul Contractual nr. 1/116 din 05.01.2012, la 107.520.112,98 lei fără TVA.
2. **Stabilirea lucrărilor neconforme, rezilierea contractului de lucrări și stadiul contractului la momentul rezilierii**
3. Având în vedere anumite suspiciuni ale Autorității Contractante cu privire la neconformitatea unor lucrări realizate de Antreprenor, Consiliul Judeţean Cluj a contractat în vara anului 2014 serviciile de expertiză tehnică privind modul de asigurare a cerințelor de calitate specifice la lucrările executate la obiectivul de investiții „*Centru de Management Integrat al Deșeurilor din municipiul Cluj-Napoca*”.
4. Expertiza Tehnică nr. 101/2014 a concluzionat faptul că lucrările la celula de depozitare din cadrul CMID s-au executat fără a se respecta proiectul tehnic, indicând în acest sens:
   * + calitatea nesatisfăcătoare a pământului din digul perimetral;
     + calitatea nesatisfăcătoare a execuţiei digului;
     + faptul că lucrările executate la sistemul drenant al subcelulelor 1 şi 2 nu respectă proiectul, iar calitatea materialului folosit la stratul drenant nu respectă parametri daţi în caietul de sarcini;
     + faptul că proiectul conţine detalii de execuţie insuficiente;
     + faptul că nu s-au oferit suficiente detalii cu privire la calitatea materialului rezultat din excavaţii care poate fi utilizat ca material pentru ramblee, iar în condițiile în care pământul din diguri este unul remaniat, Proiectantul nu a indicat, alături de valori minime ale gradului de compactare, şi valori minime ale parametrilor rezistenţei la forfecare a umpluturii pentru care taluzurile digului sunt stabile;
     + activitatea de urmărire a execuţiei de către Inginer şi Proiectant a fost deficitară
5. În condițiile în care Expertiza Tehnică susmenționată a confirmat suspiciunile Autorității Contractante, iar Antreprenorul, deși a fost instructat de către Inginer în vederea remedierii lucrărilor neconforme, nu a mobilizat resurse umane şi utilaje şi nu a desfăşurat nici o activitate substanţială în perimetrul celulei de depozitare, Consiliul Judeţean Cluj a luat decizia rezilierii Acordului Contractual nr.1/116 din 05.01.2012 şi, prin adresa nr. 19603/21.10.2014 a transmis Antreprenorului notificarea de reziliere a acordului contractual.
6. Situația la data rezilierii contractului de lucrări, moment de la care nu s-au mai desfășurat lucrări în cadrul acestui șantier este următoarea:

* Celula de depozitare și Platformă Administrativă – *Stadiul fizic este de aprox. 34 %* (din care lucrări neconforme aprox. 100%);

***Conform concluziilor Expertizei nr. 101/2014 lucrările executate nu respectă Proiectul Tehnic și nu îndeplinesc cerințele de calitate***.

* Stația de Tratare Mecano-Biologică și Stația de Sortare – *Stadiul fizic este de aprox. 69 %*.

Pentru aceste componente Proiectul Tehnic a fost elaborat de fostul Antreprenor, fiind aprobat de fostul Inginer.

1. Suma plătită Asocierii ATZWANGER S.P.A., LADURNER IMPIANTI S.R.L., S.C. CONFORT S.A., S.C. VEL SERVICE S.A. în baza Acordului Contractual nr. 1/116 din 05.01.2012 este de *56.621.992,68 lei fără TVA*.

Această sumă corespunde lucrărilor executate de Antreprenor și aprobate de Inginer în valoare de 61.159.975,11 lei fără TVA din care s-a reținut suma de 6.115.997,49 lei în conformitate cu subclauza 14.3 litera (c) din Acordul Contractual la care se adaugă suma de 1.578.015,06 lei reprezentând avansul nerecuperat până în prezent din cel acordat de Autoritatea Contractantă, respectiv din suma de 10.753.601,15 lei.

1. Din totalul valorii lucrărilor aprobate la plată de Inginer, respectiv din suma de 61.159.975,11 lei, 13.314.963,62 lei reprezintă lucrări certificate la plată aferente zonei FIDIC Roșu, iar 47.845.011,49 lei reprezintă lucrări certificate la plată aferente zonei FIDIC Galben.
2. **Stabilirea valorii creanței bugetare**
3. Ca urmare a Expertize Tehnice nr. 101/2014, Beneficiarul a formulat totodată *Notificarea privind Suspiciunea de neregulă nr. 1* care a fost transmisă AM POS Mediu și OI POS Mediu prin adresa Consiliului Județean Cluj nr. 16631/18118/03.10.2014. În cadrul acestei Notificări Beneficiarul a comunicat Finanțatorului suma plătită necuvenit de **11.029.397,72 lei fără TVA**, ce reprezintă totalitatea lucrărilor realizate de Antreprenor în zona Celulei de Depozitare și a Platformei Administrative, excepție făcând valoarea aferentă materialelor depozitate în şantier în suma de 2,285.565,9 lei, care au fost apreciate ca fiind conforme la acel moment în baza *Procesului Verbal de verificare a condiţiilor de depozitare a materialelor geosintetice* *în şantier* transmis de către Inginer cu adresa înregistrată la Consiliul Judeţean Cluj cu nr.15760/20.08.2014.
4. Valoarea prejudiciului indicat în cadrul Notificării privind Suspiciunea de neregulă nr. 1 s-a majorat ulterior cu suma reprezentând contravaloarea materialelor depozitate în șantier întrucât, fostul Inginer, prin adresa nr. 5400/10.11.2014, a instructat Antreprenorul în vederea evacuării materialelor geosintetice depozitate în şantier ca urmare a faptului că acestea nu mai corespundeau cu cerințele producătorului, ajungând la valoarea de **13.314.963,62 lei fără TVA**.
5. Prin *Raportul de Audit Final nr. 61424/AP/30.07.2015* emis de Autoritatea de Audit din cadrul Curții de Conturi, ca urmare a misiunii de audit desfașurată în perioada 9 februarie - 15 mai 2015, transmis de AM POS Mediu și înregistrat la Consiliul Județean Cluj cu nr. 15774/17.08.2015, Autoritatea de Audit a recomandat AM POS Mediu excluderea de la finanţare **a cheltuielii neeligibile de 13.553.137,38 lei** reprezentând contravaloarea lucrărilor executate de Antreprenor în zona Celulei de depozitare și a Platformei Administrative care au fost plătite acestuia de către Benefiar, fiind solicitate ulterior la rambursare finanțatorului. Defalcarea sumei de 13.553.137,38 lei se regăsește în *Anexa VI.14 - Centralizatorul constatărilor şi recomandărilor* la Raportul de Audit Final atașată prezentului document.
6. Facem mențiunea că valoarea totală a lucrărilor aferente Celulei de depozitare și Zonei administrative (FIDIC Roșu) decontate de Beneficiar la nivelul 31 decembrie 2014 este de 13.314.963,62 lei întrucât Inginerul prin CIP-ul nr. 9, care nu a fost cuprins în eșantionul de verificare a echipei de audit, a făcut anumite corecții și rețineri prin care s-a diminuat valoarea lucrărilor aferente FIDIC Roșu certificate la plată.
7. Prin Anexa VI. 14 din cadrul Raportului final privind auditul operațiunilor din cadrul POS Mediu pentru cheltuielile declarate CE în anul 2014 se menționează că deși Consiliul Județean Cluj și AM POS Mediu au solicitat diminuarea valorii cheltuielilor neeligibile de la suma de 13.553.137,38 lei la 13.314.963,62 lei, având în vedere că prin CIP-ul nr. 9/20.05.2014, în valoare de 1.793.176,60 lei, plătit fostului Antreprenor în anul 2014, Inginerul a reținut suma de 238.173,76 lei, reprezentînd lucrările neconforme consemnate în RNC nr. 6, Echipa de audit nu a putut reține argumentul invocate de Beneficiar și AM POS Mediu, deoarece suma aferentă CIP nr. 9/20.05.2014 (inclusă de Beneficiar în CR nr. 16/30.09.2014), nu a fost autorizată de către AM POS Mediu și, prin urmare, nu a fost declarată CE. Echipa de audit a făcut de asemenea precizarea că valoarea autorizată a cheltuielilor aferente acestei cereri de rambursare (care nu include suma aferentă CIP nr. 9/20.05.2014) a fost inclusă în Declarația de cheltuieli nr. 73/15.01.2015. În concluzie, cheltuiala declarată CE în anul 2014 nu a fost corectată cu suma reținută de Inginer în CIP nr. 9, iar urmare a acestui fapt suma de **13.553.137,38 lei**, reprezentând contravaloarea lucrărilor neconforme executate de către Antreprenor în cadrul Celulei de depozitare și declarată CE până la data de 31.12.2014 a fost declarată ca fiind neeligibilă.
8. In următoarea situație se evidențiază componența sumei de **14.265.310,92 lei** cuprinsă în proiectul *Procesului-verbal de constatare a neregulilor și de stabilire a creanțelor bugetare* transmis de AM POS Mediu prin adresa nr. 70467/OMA/17.08.2016, înregistrată la Consiliul Județean Cluj cu nr. 19407/17.08.2016:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 |
| Nr. CR | CIP  Nr/Data | Factură | Situații Lucrări | Valoare lucrări neconforme acceptate la plata de Inginer aferente CL1 Fidic Rosu (conform CIP) și stabilite ca fiind neeligibile | Retineri avans conform clauzei 14.2 15% | Sume retinute conform clauzei 14.3 - 10% | Valoare totala factura (lei fara TVA) | Valoare din factura solicitata la rambursare aferenta sumelor din coloana 5 (platite pe FIDIC Roșu) |
| 1 | 0/31.01.2012 | Fn/01.02.2012 avans | 0 | 0,00 | 0,00 | 0,00 | 10.753.601,15 | 2.032.970,61 |
| 6 | 1/16.08.2012 | 31785/17.08.2012 | 1 | 2.190.598,40 | 328.589,76 | 219.059,84 | 1.642.948,80 | 1.642.948,80 |
| 7 | 2/19.09.2012 | 0031811/21.09.2012 | 2 | 2.270.071,27 | 340.510,69 | 227.007,13 | 2.922.165,71 | 1.702.553,45 |
|  |  |  |  |  |  |  |  |  |
| 11 | 4/31.07.2013 | 33000006/05.08.2013 | 4 | 1.370.203,79 | 205.530,57 | 137.020,38 | 1.157.088,89 | 1.027.652,84 |
| 12 | 5/05.09.2013 | 33000007/06.09.2013 | 5 | 1.391.234,13 | 208.685,12 | 139.123,41 | 1.455.164,60 | 1.043.425,60 |
| 12 | 6/06.11.2013 | 33000014/06.11.2013 | 6 | 2.786.385,11 | 417.957,77 | 278.638,51 | 7.823.737,49 | 2.089.788,83 |
| 13 | 7/16.12.2013 | 33000016/17.12.2013 | 7 | 2.302.365,30 | 345.354,80 | 230.236,53 | 19.962.228,71 | 1.726.773,98 |
| 14 | 8/17.02.2014 | 34000001/21.02.2014 | 8 | 1.242.279,39 | 186.341,91 | 124.227,94 | 9.111.880,73 | 931.709,54 |
|  |  |  |  |  |  |  |  |  |
| Total |  |  |  | 13.553.137,39 | 2.032.970,61 | 1.355.313,74 | 54.828.816,08 | **12.197.823,64** |

Urmare a celor discutate cu reprezentanții AM POS Mediu în cadrul videoconferinței din data de 01.08.2016, ce a avut loc la sediul OI POS Mediu, s-a convenit includerea în cadrul creanței bugetare din *Procesul-verbal de constatare a neregulilor și de stabilire a creanțelor bugetare* și a următoarelor sume:

- avansul plătit Antreprenorului și rambursat de către Finanțator care nu s-a putut recupera prin mecanismul stabilit de acordul contractual până la momentul rezilierii acestuia, valoare stabilită la nivelul CIP-ului nr. 8, respectiv a sumei de **1.938.240,23 lei**;

- avansul aferent lucrărilor neconforme din cadrul Zonei Tehnice CMID (FIDIC Galben) stabilite prin expertiza tehnică realizată în anul 2015 de către Universitatea Tehnică Cluj-Napoca, a cărui valoare s-a raportat tot la nivelul CIP-ului 8, în sumă de **129.247,05 lei**. Menționăm faptul că diferența dintre valoarea lucrărilor neconforme în sumă de 861.647 lei aferente FIDIC Galben stabilite la nivelul CIP nr. 8, și valoarea avansului aferent acestor lucrări neconforme în valoare de 129.247,05 lei, va face obiectul unui alt *Proces-verbal de constatare a neregulilor și de stabilire a creanțelor bugetare*.

În sensul celor de mai sus valoarea de **14.265.310,92 lei** se obține prin însumarea celor 3 valori, respectiv a valorii de 12.197.823,64 lei cu valoarea de 1.938.240,23 lei și cu valoarea de 129.247,05 lei.

MANAGER PROIECT

MARIANA RAȚIU

Asistent Proiect: Diana Coman

Coordonator Implementare Tehnică: Alexandru Crețu

Responsabil Financiar: Cristina Șchiop

Responsabil Tehnic: Alexandru Botezan

Nr. de exemplare: 2 ex.